લોકલ તથા લાંબા અંતરથી ટ્રેનોમાં મોટા અવાજે મોબાઇલ ફોનના મ્યુઝિક અને ભજનો વગાડવામાં આવે છે. આ બાબતે કરવામાં આવેલી ફરિયાદોને પગલે રેલ્વેતંત્રએ ટ્રેનમાં આવુ મ્યુઝિક વગાડવા અને ભજનો ગાતા લોકોને સજા આપવાનું નક્કી કર્યું છે. હવેથી સહપ્રવાસીઓને મોટા અવાજના સંગીત કે ભજનો દ્વારા હેરાન કરતી વ્યકિતને છ મહિનાની જેલની સજા અથવા ૫૦૦ રૂપિયાનો દંડ અથવા બંને થઇ શકે છે. મોટા અવાજના સંગીતને લગતી ફરિયાદ માટે રેલ્વે સત્તાવાળાઓએ રેલ્વે પ્રવાસી હેલ્પલાઇન શરૂ કરી છે.